Diari Oficial de la Generalitat Valenciana


Sumari del DOGV 7005, del 17-04-2013 (2013/3492)

RESOLUCIÓ de 14 de març de 2013, del cap del Servici Territorial d'Energia de Castelló, de la Conselleria d'Economia, Indústria, Turisme i Ocupació, per la qual es convoca l'alçament d'actes prèvies a l'ocupació de determinades finques afectades pel projecte de la nova línia aèria trifàsica a 20 kV, DC LA-180, des de la ST Benadressa fins al suport de conversió A-S (15-SU-I), en el terme municipal de Castelló de la Plana. ATLINE/2011/151/12. (Expedient d'expropiació forçosa JUEXPR/2012/16).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7005

Data del DOGV
:   17-04-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/3492


Data del document
:   14-03-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació

RESOLUCIÓ de 14 de març de 2013, del cap del Servici Territorial d'Energia de Castelló, de la Conselleria d'Economia, Indústria, Turisme i Ocupació, per la qual es convoca l'alçament d'actes prèvies a l'ocupació de determinades finques afectades pel projecte de la nova línia aèria trifàsica a 20 kV, DC LA-180, des de la ST Benadressa fins al suport de conversió A-S (15-SU-I), en el terme municipal de Castelló de la Plana. ATLINE/2011/151/12. (Expedient d'expropiació forçosa JUEXPR/2012/16). [2013/3492]  
En data 3 de juliol de 2012, el Servici Territorial d'Energia de Castelló va dictar una resolució per la qual es va autoritzar Iberdrola Distribución Eléctrica, SAU; es va declarar, en concret, la utilitat pública, i es va aprovar el projecte d'execució de la instal·lació elèctrica de la nova línia aèria trifàsica a 20 kV, DC LA-180, des de la ST Benadressa fins al suport de conversió A-S (15-SU-I), en el terme municipal de Castelló. ATLINE/2011/151/12.  
Esta declaració d'utilitat pública, d'acord amb el que disposa l'article 54 de la Llei 54/1997, de 27 de novembre, del Sector Elèctric, porta implícita la necessitat d'ocupació dels béns i drets afectats, i implica la urgent ocupació d'estos als efectes de l'article 52 de la Llei d'Expropiació Forçosa i l'article 149 del Reial Decret 1955/2000, d'1 de desembre.  
En virtut d'això, el cap del Servici Territoral d'Energia de Castelló, en compliment del que disposa l'esmentat article 52 de la Llei d'Expropiació Forçosa, ha resolt convocar els titulars dels béns i drets afectats en l'ajuntament on radiquen les finques afectades, com a punt de reunió per a, de conformitat amb el procediment que establix l'esmentat article, dur a terme l'alçament d'actes prèvies a l'ocupació i, si és procedent, les d'ocupació definitiva.  
  
Tots els interessats, així com les persones que siguen titulars de qualssevol classe de drets o interessos sobre els béns afectats, hauran d'acudir personalment o representats per una persona degudament autoritzada, han d'aportar els documents acreditatius de la seua titularitat i l'últim rebut de la contribució, i podran estar acompanyats dels seus pèrits i un notari, si ho consideren oportú, amb els gastos al seu càrrec.  
L'alçament d'actes tindrà lloc el dia 19 de juny de 2013, en l'Ajuntament de Castelló de la Plana.  
L'orde d'alçament d'actes es comunicarà a cada interessat per mitjà de l'oportuna cèdula de citació. La llista de titulars convocats figurarà en el tauler d'edictes de l'ajuntament assenyalat i en l'annex a esta resolució.  
És de significar que esta publicació es realitza igualment, als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de notificació d'esta resolució, als titulars desconeguts o amb domicili ignorat o a aquells als quals s'ha intentat la notificació, però esta no s'ha pogut efectuar.  
En l'expedient expropiatori Iberdrola Distribución Eléctrica, SAU, assumirà la condició de beneficiària.  
  
Castelló de la Plana, 14 de març de 2013.- El cap del Servici Territorial d'Energia: Esteban Santamaría Coria.  
  
Terme municipal de Castelló  
  
  
  
  
  
\* \* \* \* \*  
  
Término municipal de Castellón de la Plana  
  
